La Universitat Jaume I promourà pràctiques internacionals sobre energies renovables en àrees rurals amb el projecte IN2RURAL



[Valencià](#0)
[Español](/upo/rest/publicacion/idioma/es?urlRedirect=https://www.uji.es/com/noticies/2015/02/1q/in2rural/&url=/com/noticies/2015/02/1q/in2rural/ "Cambiar idioma a español")
[English](/upo/rest/publicacion/idioma/en?urlRedirect=https://www.uji.es/com/noticies/2015/02/1q/in2rural/&url=/com/noticies/2015/02/1q/in2rural/ "Change language english")

Menú mòbil

* [Perfil](#0)
  + [Futur estudiantat](/perfils/futurs/)
  + [Estudiantat UJI](/perfils/estudiantat/uji/)
  + [PDI-PI](/perfils/pdipas/base/pdi/)
  + [PTGAS](/perfils/pdipas/base/pas/)
  + [AlumniSAUJI](/serveis/alumnisauji/)
  + [Empreses i institucions](/perfils/empresa/)
* [Eines](#0)
  + [Aula virtual](https://aulavirtual.uji.es/)
  + [CAU. Centre d'Atenció a Usuaris](https://cau.uji.es/)
  + [Directori](//www.uji.es/institucional/contacta/)
  + [Gmail](http://gmail.uji.es/)
  + [IGLU. Intranet](//www.uji.es/upo/rest/iglu/)
  + [Seu electrònica](/seu/)
  + [SIA. Informació acadèmica](http://sia.uji.es/)
  + [Altres](//www.uji.es/serveis/scp/eines/)
* [Valencià](#0)
  [Español](/upo/rest/publicacion/idioma/es?urlRedirect=https://www.uji.es/com/noticies/2015/02/1q/in2rural/&url=/com/noticies/2015/02/1q/in2rural/ "Cambiar idioma a español")
  [English](/upo/rest/publicacion/idioma/en?urlRedirect=https://www.uji.es/com/noticies/2015/02/1q/in2rural/&url=/com/noticies/2015/02/1q/in2rural/ "Change language english")

[# Universitat Jaume I](/)

* [# Universitat Jaume I](/)
* [Perfil](#0)
  + [Futur estudiantat](/perfils/futurs/)
  + [Estudiantat UJI](/perfils/estudiantat/uji/)
  + [PDI-PI](/perfils/pdipas/base/pdi/)
  + [PTGAS](/perfils/pdipas/base/pas/)
  + [AlumniSAUJI](/serveis/alumnisauji/)
  + [Empreses i institucions](/perfils/empresa/)
* [Eines](#0)
  + [Aula virtual](https://aulavirtual.uji.es/)
  + [CAU. Centre d'Atenció a Usuaris](https://cau.uji.es/)
  + [Directori](//www.uji.es/institucional/contacta/)
  + [Gmail](http://gmail.uji.es/)
  + [IGLU. Intranet](//www.uji.es/upo/rest/iglu/)
  + [Seu electrònica](/seu/)
  + [SIA. Informació acadèmica](http://sia.uji.es/)
  + [Altres](//www.uji.es/serveis/scp/eines/)
* [Estudis](/mapa/estudis/)
  + [Estudis](/mapa/estudis/)
  + [Graus](/estudis/)
  + [Màsters universitaris](/estudis/?p_estudio=m)
  + [Programes de doctorat](/estudis/oferta/doctorat/)
  + [Formació permanent](/estudis/base/formacio-permanent/)
* [Investigació i innovació](/investigacio/)
  + [Investigació i innovació](/investigacio/)
  + [Portal d'investigació](/investigacio/)
  + [Innovació](/innovacio/)
  + [Doctorat](/centres/escola-doctorat/)
  + [HRS4R](/investigacio/hrs4r/)
* [Internacional](/internacional/)
  + [Internacional](/internacional/)
  + [Estudiantat Internacional](/internacional/base/estudiantat/estudiantado-internacional/)
  + [Programes de Mobilitat](/serveis/ori/base/programes-intercanvi/)
  + [Study Abroad](/internacional/base/study-abroad/)
* [UJI](/mapa/uji/)
  + [UJI](/mapa/uji/)
  + [Coneix l'UJI](/mapa/uji/coneix-uji/)
  + [Estructura i organització](/institucional/estructura/)
  + [Estratègia i qualitat](/institucional/estrategia/)
  + [Transparència](/transparencia/)
  + [Integritat pública](/transparencia/liniaetica/)
  + [Actualitat](/actualitat/)
  + [Contacta amb l'UJI](/institucional/contacta/)
* [Vida universitària](/mapa/vida-universitaria/)
  + [Vida universitària](/mapa/serveis/)
  + [Biblioteca](/serveis/cd/)
  + [Campus](/mapa/uji/coneix-uji/campus/)
  + [Cultura](/cultura/)
  + [Esports](/esports/)
  + [InfoCampus](/serveis/infocampus/)

[UJI](/)
[Notícies](/com/sumari/noticies/)

## La Universitat Jaume I promourà pràctiques internacionals sobre energies renovables en àrees rurals amb el projecte IN2RURAL La iniciativa, coordinada per l’UJI i emmarcada en el programa Erasmus+, integra universitats públiques i PIMES d’Espanya, Romania i Hongria

15/02/2015 |
SCP

Compartir

Compartir

×

Linkedin

BlueSky

Facebook

Mastodon

Whatsapp

Gmail

Imprimir

* [![IN2RURAL in2rural Proyecto_Europeo_15DLL02-350](/com/noticies/2015/02/1q/in2rural/Proyecto_Europeo_15DLL02-350.jpg)](#)

  Participants en la primera reunió transnacional del projecte IN2RURAL celebrada a l'UJI. | Foto: Damián Llorens

La Universitat Jaume I ha posat en marxa el projecte IN2RURAL (Innovative Internships in Renewable Energies to Improve Rural Employability), una iniciativa que té com a objectiu promoure pràctiques innovadores en el sector de les energies renovables per a millorar l’empleabilitat dels estudiants universitaris en les àrees rurals de Castelló, Bacau (Romania) i Gyöngyös (Hongria). El projecte, coordinat per l’UJI i emmarcat en el programa Erasmus+, té una durada de tres anys i integra a universitats públiques i PIMES del sector de les energies renovables dels tres països participants.

La primera reunió transnacional del projecte s'ha celebrat a l’UJI amb l’objectiu d’activar els acords institucionals, donar seguiment a la implementació del projecte i organitzar les activitats que es desenvoluparan el pròxim semestre. La trobada ha comptat amb la presència de Zoltán Bujdoso, de la Károly Róbert Főiskola (Hongria); Gabriel Puiu, de la Universitatea Vasile Alecsandri din Bacău (Romania); Valerica Rusu, de General Electric a Romania; José Segarra, d’Heliotec (Espanya), i Leonor Hernández, Jose Enrique Julià i Isabel Giménez, de la Universitat Jaume I. En les sessions de treball s’han revisat els protocols bilaterals del projecte, s’ha coordinat l’elaboració dels productes intel·lectuals i s’ha realitzat una visita de camp a Vall d'Uixó per a conèixer les instal·lacions d’Heliotec, el parc fotovoltaic i la planta pilot de biomassa.

Els objectius específics del projecte són identificar i millorar les competències clau per a l’empleabilitat en el sector; augmentar l’aplicabilitat dels processos d’aprenentatge mitjançant l’enfortiment de la relació entre les universitats i les PIMES; fomentar la internacionalització i promoure la participació activa dels col·lectius en situació geogràfica desavantatjosa, entre d’altres.

La iniciativa està dirigida a estudiants universitaris de titulacions relacionades amb les energies renovables i el desenvolupament rural, amb especial interès per a l’estudiantat provinent de zones rurals. Com a resultat del projecte, l’estudiantat augmentarà les seues competències tècniques en el camp de les energies renovables per al desenvolupament rural; adquirirà habilitats per a la recerca activa de treball, incloses les oportunitats a la Unió Europea, i incrementarà la seua empleabilitat.

D’altra banda, el projecte també reportarà beneficis a les empreses, universitats i entitats col·laboradores, que enfortiran les seues estructures per a treballar en l’àmbit europeu a través del reforç de les habilitats lingüístiques i el foment de les col·laboracions. En aquest sentit, es pretén crear xarxes entre els diferents actors implicats i promoure la internacionalització de les organitzacions locals.

El projecte IN2RURAL sorgeix del Programa Intensiu Erasmus ITforest (<http://www.itforest.uji.es/>) dut a terme entre les universitats dels tres països i celebrat a l’UJI en juliol de 2014. La iniciativa s’inscriu dins del nou programa Erasmus+ de la Comissió Europea per al període 2014-2020 i s’emmarca en l’estratègia europea d’Educació i Formació 2020. Concretament, es troba dins de la convocatòria d’Associacions Estratègiques KA2 – Sector Educació Superior.

Informació proporcionada per:
[Servei de Comunicació i Publicacions](/serveis/scp/)

Notícies

[Agenda](/com/sumari/agenda/)
[Agenda de reunions de govern](/transparencia/uji/organs/collegiats/agenda/)
[Notícies](/com/sumari/noticies/)
[Fotonotícies](/com/fotonoticies/actual/)
[Notícies dels òrgans de govern](/com/acords/)
[Vox UJI](/com/voxuji/)
[Vox UJI Ràdio](http://www.radio.uji.es/)
[Servidor de vídeo](http://www.svideo.uji.es)
[CiènciaUJI](/com/investigacio/cienciauji/)
[Ciència UJI TV](/com/investigacio/arxiu/ciencia-uji-tv/)



Enllaços d’interès

[Carnet](http://www.carnet.uji.es/)

[Catàleg multimèdia](http://jecom.uji.es/)

[Editorial universitària](/serveis/scp/publ/)

[Mapa web](//www.uji.es/mapa/)

[Model educatiu](//www.uji.es/institucional/estrategia/modeleducatiu/)

[Observatori Lingüístic](/serveis/ol/)

[Portal del Coneixement Obert](/serveis/cd/bib/pco/)

[Tenda UJI](http://www.tenda.uji.es/)

[Centre de seguretat i privacitat](https://www.uji.es/organs/ouag/sg/docs/politiques/gen/)
|
[Avís legal](https://www.uji.es/comu/avislegal/avislegalicondicions/)
|
[Política d'accessibilitat](https://www.uji.es/serveis/ura/base/accessibilitat/)

Informació i consultes:
[Bústia UJI](/comu/forms/bustia)

Universitat Jaume I CIF: Q-6250003-H Av. Vicent Sos Baynat, s/n 12071
Castelló de la Plana,
Espanya

Tel.: +34 964 72 80 00